Diari Oficial de la Generalitat Valenciana


Sumari del DOGV 9343, del 19-05-2022 (2022/4058)

RESOLUCIÓ de 4 de maig de 2022, de la Subdirecció General de Relacions Laborals, per la qual es disposen el registre i la publicació de l'acord de la comissió paritària del VIII Conveni laboral autonòmic de centres i serveis d'atenció a persones amb discapacitat de la Comunitat Valenciana, a fi definir les funcions i els criteris d'un nou complement salarial (codi conveni número 78224067646276, localitzador XC43MM47).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9343

Data del DOGV
:   19-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4058


Data del document
:   04-05-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 4 de maig de 2022, de la Subdirecció General de Relacions Laborals, per la qual es disposen el registre i la publicació de l'acord de la comissió paritària del VIII Conveni laboral autonòmic de centres i serveis d'atenció a persones amb discapacitat de la Comunitat Valenciana, a fi definir les funcions i els criteris d'un nou complement salarial (codi conveni número 31015486986166, localitzador XC43MM47). [2022/4058]  
Vista l'acta de la comissió paritària sobre la definició de funcions i els criteris d'un complement salarial del VIII Conveni laboral autonòmic de centres i serveis d'atenció a persones amb discapacitat de la Comunitat Valenciana, subscrit pels representants de la part social i empresarial, i de conformitat amb el que es disposa en l'article 90, apartats 2 i 3, del Reial decret legislatiu 2/2015, de 23 d'octubre; l'article 2.1.c del Reial decret 713/2010, de 28 de maig, sobre registre i depòsit de convenis i acords col·lectius de treball; l'article 4.3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball; d'acord amb el que es disposa en l'article 51.1 de l'Estatut d'Autonomia de la Comunitat Valenciana, i en el Decret 175/2020, de 30 d'octubre, del Consell pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, aquesta Subdirecció General de Relacions Laborals, resol:  
  
  
Primer  
Ordenar-ne la inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i el depòsit del text de l'acord.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 4 de maig de 2022.- El subdirector general de Relacions Laborals: Joaquín Vañó Gironés.  
  
  
ANNEX  
  
La Comissió Paritària del VIII Conveni laboral autonòmic de centres i serveis d'atenció a persones amb discapacitat de la Comunitat Valenciana, reunida el 17 de desembre de 2021, ha acordat la definició de funcions següent i els criteris del nou complement de «Gestió i RH»:  
  
  
«Complement de gestió i RH  
Es podrà aplicar en aquelles entitats que no prevegen en la seua estructura la figura de gerent.  
Serà aplicable per a aquell treballador sobre el qual recaiga la representació i responsabilitat de la gestió en coordinació amb els òrgans superiors.  
Entre les seues funcions es troba exercir la direcció del personal i RH, afavorir la promoció i formació dels treballadors, coordinar i supervisar les comissions de control pressupostari, la gestió de projectes, la coordinació i supervisió del sistema de qualitat, responsable del Pla d'igualtat, prevenció de riscos laborals i l'LOPD.  
Per al pagament han de complir-se, almenys, dos dels requisits següents:  
- Que l'entitat tinga més de tres serveis;  
- Que el nombre de treballadors siga superior a cinquanta;  
- Que el total de la suma dels imports rebuts pel finançament dels serveis supere el milió d'euros».